CELEX: 22010D0013
Language: lt
Date: 1264723200000
Title: 2010 m. sausio 29 d. EEE jungtinio komiteto sprendimas Nr. 13/2010, kuriuo iš dalies keičiamas EEE susitarimo XIII priedas (Transportas)

22.4.2010   
            
            
               LT
            
            
               Europos Sąjungos oficialusis leidinys
            
            
               L 101/23
            
         EEE JUNGTINIO KOMITETO SPRENDIMAS
   Nr. 13/2010
   2010 m. sausio 29 d.
   kuriuo iš dalies keičiamas EEE susitarimo XIII priedas (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio susitarimo 98 straipsnį,
   kadangi:
   
               (1)
            
            
               Susitarimo XIII priedas buvo iš dalies pakeistas 2009 m. gruodžio 4 d. EEE jungtinio komiteto sprendimu Nr. 145/2009 (1).
            
         
               (2)
            
            
               Į susitarimą turi būti įtraukta 2009 m. gegužės 6 d. Europos Parlamento ir Tarybos direktyva 2009/45/EB dėl keleivinių laivų saugos taisyklių ir standartų (2).
            
         
               (3)
            
            
               Direktyva 2009/45/EB panaikinama Tarybos direktyva 98/18/EB (3), kuri yra įtraukta į susitarimą ir todėl turi būti iš jo išbraukta,
            
         NUSPRENDĖ:
   1 straipsnis
   Susitarimo XIII priedo 56f punkto (Tarybos direktyva 98/18/EB) tekstas pakeičiamas taip:
   
      „32009 L 0045: 2009 m. gegužės 6 d. Europos Parlamento ir Tarybos direktyva 2009/45/EB dėl keleivinių laivų saugos taisyklių ir standartų (OL L 163, 2009 6 25, p. 1).“
   
   2 straipsnis
   Direktyvos 2009/45/EB tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2010 m. sausio 30 d., jei EEE jungtiniam komitetui buvo pateikti visi susitarimo 103 straipsnio 1 dalyje (4) numatyti pranešimai.
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2010 m. sausio 29 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
      
   
   
      (1)  OL L 62, 2010 3 11, p. 42.
   
      (2)  OL L 163, 2009 6 25, p. 1.
   
      (3)  OL L 144, 1998 5 15, p. 1.
   
      (4)  Konstitucinių reikalavimų nenurodyta.